google/wiki40b huggingface dataset:
Samuel Willard

Tidlig liv

Willards foreldre var handelsmannen Simon Willard og Mary Sharpe som hadde utvandret fra England og til New England i 1634, først bosatt i Cambridge som da het Newtowne. I 1635 sammen med presten Peter Bulkley var de med på å grunnlegge byen Concord i Massachusetts hvor Samuel ble født som det sjette barnet og andre sønn. Etter at hans mor døde, giftet hans far seg to ganger, og Samuel ble til sist et av sytten barn født i familien.
Da han var femten år gammel begynte han på Harvard College i 1655, tok eksamen i 1659 og var den eneste i sin klasse som mottok en masters grad.

Prest i Groton

I 1663 begynte Willard å holde gudstjenester i Groton i Massachusetts som den gang var grenselandet for Massachusetts Bay-kolonien. Byens første prest, John Miller, hadde blitt syk og da han døde ba menigheten Willard om bli, og ble offisielt ordinert av dem i 1664.
Den 8. august 1664 giftet Willard seg med Abigail Sherman fra Watertown i Massachusetts, og i 1670 ble han freeman med fulle privilegier som borger.
I 1671 ble en 16 år gammel pike i byen, Elizabeth Knapp, syk og synes å være besatt. Willard skrev om hennes merkelige oppførsel.
Groton ble ødelagt den 10. mars 1676 under kong Philips krig, den første indianerkrigen, og 300 beboere forlot byen. Willard og hans familie flyttet til Charlestown ved Boston.

Prest i Boston

Willard var prest i Bostons Third Church i løpet av sykefraværet til Thomas Thacher og holdt en preken på valgdagen den 5. juni. Third Church kalte Willard for å bli dens «lærer», en tilknyttet prest, den 10. april 1678. Da Thacher døde den 15. oktober ble Willard deres eneste prest. Medlemmer av menigheten omfattet en rekke innflytelsesrike medlemmer av samfunnet: John Hull, Samuel Sewall, Edward Rawson, Thomas Brattle, Joshua Scottow, Hezekiah Usher, og kaptein John Alden (sønn av John, etter sigende den første som kom av «Mayflower», og dennes hustru Priscilla Alden fra Plymouth).
Willards hustru Abigail døde en gang den første halvdelen av året 1679. I juli det samme året giftet han seg på nytt, med Eunice Tyng som muligens var svigerinnen til Joseph Dudley, en engelsk koloniadministrator.
Han var fungerende president av Harvard Collage, skjønt han hadde den nominelle tittelen av visepresident, fra 1701 og fram til sin død i 1707.

Hekseprosessene i Salem

Samuel Willard spilte en viktig rolle i å forhale og forsinke hekseprosessene i Salem. Selv om Willard var en hengiven puritaner, synes han å ha vært en mann med uvanlig ro da han ga lyd for og vektla forsiktighet i å anklage og forfølge påståtte hekser. Willard fordømte spektral (åndeaktig) bevis ved å hevde at djevelen kunne la seg legemliggjøre i selv den mest uskyldiges form. Etter at hekseprosessene i Salem ebbet ut i løpet av våren 1693 fremmet Willard hardt for en forsoning mellom de to fraksjonene i landsbyen Salem (i dag byen Danvers), en feide mellom pro-Parris og anti-Parris, som antagelig var årsaken til massehysteriet som førte til et stort antall mennesker ble offer for justismord.
Hans Ulrik Gyldenløve

Liv og virke

Hans Ulrik Gyldeløve var sønn av Christian IV og hoffdamen og frillen Karen Andersdatter. Ernst Normand ble utnevnt til hans verge av kongen.
Gyldenløve bodde på Frederiksborg Slot, men måtte flytte til Kronborg slott i 1640, da den gamle kommandanten døde. På sin vei til Kronborg besøkte Gyldenløve kroer og bordeller, som han nærmest «utplyndret» for kvinner, mat og drikke. Kong Christian IV mottok ti dager etter en regning på nesten to tusen rigsdaler som Gyldenløve skyldte en kroeier.
Den 10. oktober 1641 giftet han seg med Regitze Grubbe som var en slektning av Erik Grubbe på Tjele, Marie Grubbes far.
Han døde 31. januar 1645 på Kronborg, som følge av umåteholdent alkoholforbruk.
Digital samarbeidskompetanse

Om begrepet

Termen digital er til en viss grad villedende å bruke, fordi denne kompetanseformen i like stor grad omfatter en kulturell eller kommunikativ kompetanse. For eksempel er det teknisk sett ganske enkelt å samarbeide over nett i dag. Den digitale samarbeidskompetanse vil derfor i like stor grad handle om å vite når og på hvilken måte man bør drive et nettbasert samarbeid (kulturell kompetanse). Evnen til aktivt å bruke samarbeidsarenaer vil også være viktig (Baltzersen 2009)
Digital samarbeidskompetanse er nært beslektet med begreper som nettverkskompetanse eller på engelsk network learning.

Digital samarbeidskompetanse i skolen

Hva krever den digitale samarbeidskompetansen av læreren? I Kunnskapsløftet står det følgende om bruk av digitale verktøy som basisferdighet i samfunnsfag: «Å bruke digitale kommunikasjons- og samarbeidsreiskapar inneber å utarbeide, presentere og publisere eigne og felles multimediale produkt, kommunisere og samarbeide med elevar frå andre skular og land.» (Kunnskapsløftet 2006). I fremmedspråk står det følgende: «Å kunne bruke digitale verktøy i fremmedspråk bidrar til å utvide læringsarenaen for faget og tilfører læringsprosessen verdifulle dimensjoner gjennom muligheter for møte med autentisk språk og anvendelse av språket i autentiske kommunikasjonssituasjoner.» (ibid.).

Internasjonalt samarbeid mellom skoler

Det er mange muligheter for å delta i internasjonalt samarbeid mellom skoler ved hjelp av internett, fra store EU-initierte prosjekter til enklere samarbeidsformer mellom to skoler i hvert sitt land. Bruk av internett og e-post kan være en måte å «slå ut veggen» i klasserommet og tilføre en helt ny dimensjon i undervisningen.Et godt sted å starte, er å bruke e-postvenner som en del av språkundervisningen. Man tar kontakt med en skole i for eksempel England, og spør om elevene kan kommunisere med jevnaldrende via e-post og/eller chat. Dette kan styres pedagogisk ved at man etterhvert legger opp til forskjellige emner som å beskrive hjemstedet, fortelle om hvordan man har det på skolen, hvordan nasjonaldagen feires etc. Å sende bilder som vedlegg vil være en naturlig utvikling av samarbeidet - bilder av elevene, skolen, hjemstedet osv.
Den verdensomspennende organisasjonen Kidlinkhar for eksempel et undervisningsopplegg som heter «Virtuell ferie». Det går ut på at elevene forbereder et tre dagers liksom-besøk fra vennskapsklassen. Hva ville vi ha vist besøkende hvis de kom hit på ferie? Ved hjelp av tekst og bilder beskrives en virtuell ferie med severdigheter, lokal mat m.m.
Mange klasser på «småtrinnet» har hatt en klasse-maskot i form av en bamse som elevene har hatt med seg hjem etter tur og skrevet en logg med hva bamsen var med på. Når runden er ferdig, sendes maskoten til samarbeids-klassen. Ved hjelp av blogg eller e-post kan de norske elevene følge med på hva bamsen deres foretar seg i utlandet - både ved hjelp av tekst og bilder. Det bør være unødvendig å nevne at dette garantert vil øke motivasjonen for å lære et fremmedspråk, når undervisningen skjer gjennom direkte kommunikasjon med andre.
Jacobimatrise

Eksempel

Gitt følgende vektorvaluerte funksjon
har vi at
og at
Da vil jacobimatrisa for f være
Enkens trøst

«Enkens trøst» er et skillingstrykk forfattet av Erik Bøgh med melodi av P.Henrion.

Teksten

1.Jeg vil tilstå ganske ærlig

jeg som pike syntes at det var

av og til besværlig

og stå ene og forlatt.

Og jeg vil gjerne bytte bort

mitt hjerte for en mann

med en bitteliten hytte

kjærlighet og kildevann.
2.Jeg ble kone men alvorlig talt

skjønt kun kort tid jeg nøt

denne lykke ble jeg dårlig

av det kjære hvetebrød.

Jeg befant meg ganske ille

ved det fredelige liv

og jeg begynte så å drille

min gemal til tidsfordriv.
3.Nei nu lever jeg som enke

lever godt og lever trygt

jeg er fri for pikens lenke

jeg er fri for konens frykt.

Jeg er ei umyndig mere

jeg tør si alt hva jeg vil

får jeg lyst å kokettere

har jeg også lov dertil.
Ballyshannon

Byens plassering

Den ligger der de irske riksveiene N3 og N15 krysser elva Erne like ved elvas utløp i Donegalbukten som munner ut i Atlanterhavet.
Ballyshannon betyr "Munningen ved Seannach's vadested", etter en hærfører Seannach fra femte århundre som mistet livet i kamp her.
Like vest for byen vider elva Erne seg ut og slynger seg utover et stort elvedelta med sand. Inne ved byen er det en bratt elvebredd på nordsiden, mens på sørsiden er det en klippe langsetter den sørlige elvebredden. Byen har vakker utsikt utover elvedeltaet, fjellpartier, skoger og innsjøer. Det er bratte gater med mye aktivitet og mange vakre hus.
Byen og omegn har en interessant historie, og det er gjort mange viktige arkeologiske funn i området.
Edvard Munch (TV-film)

Stil

I likhet med Peter Watkins' andre filmer bærer Edvard Munch preg av et dokudrama. Scener fra Munchs liv er rekonstruert av et stort ensemble (hovedsakelig norske uprofesjonelle skuespillere), men det benyttes også en fortellerstemme av Watkins, og det er øyeblikk hvor karakterene snakker direkte til kamera, som om de blir intervjuet om deres egne liv eller deres oppfatning av Munch.  Noe av dialogen ble improvisert av skuespillerne, spesielt intervjusekvensene. For å formidle den kritiske responsen Munchs arbeid ofte ble møtt med gjennom sin karriere, rekrutterte Watkins i kun nordmenn som genuint mislikte hans malerier.

Distrubisjon og mottakelse

Etter filmens første lansering, hadde den en begrenset internasjonal suksess, men den var ikke allment tilgjengelig før mange år senere. Watkins har uttalt at involverte undertrykte distrubisjonen, og forhindret filmen i å delta i konkurransen om Gullpalmen under den årlige Filmfestivalen i Cannes, siden de ikke kunne godkjenne filmens bruk av uprofesjonelle skuespillere og anakronistisk dialog. Etter at NRK sa fra seg filmrettighetene i 2002, fikk filmen en bredere internasjonal lansering.
Den suksessrike svenske filmskaperen Ingmar Bergman, kalte filmen for «et verk av et geni».
Forsvarets veteransenter

Forsvarets veteransenter er et tilbud til norske krigsveteraner etter endt tjeneste. Senteret er lokalisert ved Bæreia, en sjø sør for byen Kongsvinger. Det ble offisielt åpnet 17. oktober 2008.

Historie

Bæreia har lenge vært et tilbud til norske krigsveteraner, helt siden det i 1959 ble opprettet et krigsinvalidehjem for veteraner fra andre verdenskrig og deres partnere. Den selvstendige stiftelsen Krigsinvalidehjemmet Bæreia, opprettet av Krigsinvalideforbundet, stod for driften.
I 1999 startet FN-Veteranenes Landsforbund et prøveprosjekt finansiert av Forsvarsdepartementet for å vurdere om den, etter hvert ledige kapasiteten kunne benyttes til velferdstilbud for tidligere soldater fra utenlandsoppdrag. Forsvarsdepartementet stoppet senere finansieringen og begrunnet det med at helsevesenet var bedre egnet til jobben med å følge opp FN-veteranene. 1. januar 2005 overtok Landsforeningen for hjerte- og lungesyke senteret. LHL ville fortsatt ta vare på krigsveteranene, men også benytte senteret til annen virksomhet.
Noen år senere gjorde Forsvaret helomvending. I sitt nyttårsforedrag i januar 2008 kunne forsvarsminister Anne-Grete Strøm-Erichsen fortelle at Forsvaret hadde kjøpt senteret tilbake som rekreasjonssted for alle norske krigsveteraner.
Strinda Idrettslag

Strinda Idrettslag (stiftet som Strinden Idrettslag 23. januar 1898) er et idrettslag fra Trondheim. Idrettslaget hadde egen skiavdeling og ble opptatt i NSF, Norges Skiforbund i 1908. Andre avdelinger var fotball, friidrett, håndball og skøyter.
I 1909 ble friidrett tatt opp på programmet. I 1910 ble Strinda Fotballklubb tatt opp i laget. Jonsvatnet Idrettslag gikk sammen med Strinda IL i 1915. Jonsvatnet IL hadde et mindre klubbhus som i 1916 ble flyttet til en plass man kjøpte på Søndre Berg.
Ved 50-årsjubileet i 1948 arrangerte Strinda IL Norgesmesterskapet på 4x10 km stafett og 50 km. Dette var det første i sitt slag nordafjells. I 1954 arrangerte laget sammen med Sør-Trøndelag skikrets 50 km og 3x10 km stafett.
Marit Jerstad

Figurteater

Jerstad var en av drivkreftene i frigruppen Arjuna Dukketeater, og var dukketeaterets instruktør gjennom 40 år. Etter at Arjuna ble lagt ned i 2013 etter over 40 års virksomhet, ble Jerstad styremedlem i og rådgiver for Arjunas arvtager Øyteateret.

Fortellerkunst

Marit Jerstad fattet tidlig interesse for norrøn mytologi, og i 1980 ble hun ansatt ved Høgskolen i Oslo for å undervise i emnet. I 1995 ble hun førsteamanuensis i fortellerkunst ved Høgskolen; dette studiet hadde blitt opprettet på hennes initiativ.

Utmerkelser og æresbevisninger

Hun ble utnevnt til æresmedlem i Norsk fortellerforum for sin innsats for fortellerkunsten.
I 2015 mottok hun Kongens Fortjenstmedalje i gull for sitt bidrag til fortellerkunst, drama og musikk.
Bjørg Eva Jensen

Karriere

Hun vant 3000 meter i Vinter-OL i Lake Placid i 1980, og hun ble med det Norges eneste olympiske mester under lekene. For prestasjonen ble hun tidelt Fearnleys olympiske ærespris.
Uken etter OL ble hun juniorverdensmester på skøyter i Assen. Tidligere i 1980 vant hun bronse under senior VM som ble hennes beste plasseringer i EM- og VM-sammenheng. Året etter ble hun nummer 4 i både EM og VM.
Jensen var gjennom en lang periode på 1980-tallet Norges beste, kvinnelige skøyteløper, og hun har i alt 15 NM-titler. Som veteranløper tilhører hun i dag verdenseliten.
Som syklist vant hun NM i temporitt og lagtempo i 1979. Tok sølv i temposykling i 2009 og 2011. Hun har også en rekke NM-gull i sykling fra før, blant annet i banesykling, gateritt og lagtempo.
Jensen ble tildelt Morgenbladets gullmedalje og Porsgrunds Porselænsfabriks Ærespris i 1980, og i 1981 mottok hun Egebergs ærespris. I august 2007 vant hun NM-gull både på 500 meter og 3000 meter i banesykling, 28 år etter sitt første NM-gull i 1979. I 2008 vant hun gull i lagtempo med Kirsti Ruud og Anny Hauglid.
Jensen var norsk flaggbærer i vinter-OL 1984 i Sarajevo.
Hun er utdannet cand.mag. med idrettsutdannelse og spesialpedagogikk.
Tvetydighet (grammatikk)

En tvetydig grammatikk er innenfor informasjonsteknologien betegnelsen på en kontekstfri grammatikk for hvilket der eksisterer en streng som kan ha mer enn én derivering helt til venstre. En entydig grammatikk er en kontekstfri grammatikk der hver gyldig streng har en unik derivasjon helt til venstre. Mange språk tillater både en tvetydig og entydig grammatikk, mens noen språk bare tillater en entydig grammatikk. Det eneste språket uten en tvetydig grammatikk er det tomme språket. Ethvert ikke-tomt språk tillater en tvetydig grammatikk, ved å ta en utvetydig grammatikk og introdusere duplikate regler eller synonymer. Et språk som bare tillater tvetydig grammatikk kalles for et iboende tvetydig språk, og der finnes tvetydige kontekstfrie språk. En deterministisk kontekstfri grammatikk er alltid entydig, og der finnes viktige underklasser av kontekstfrie grammatikker. Der finnes likevel ikke-deterministiske, tvetydige kontekstfrie grammatikker.
For programmeringsspråk i den virkelige verden, er referansen til kontekstfrie grammatikker ofte tvetydig, på grunn av tilfeller som dangling else. Slike tvetydigheter er generelt oppløst ved å tilføye regler av forrang eller andre kontekst-sensitive regler, slik at hele grammatikken blir utvetydig.
Electric Six

Electric Six er et rockband fra Detroit i Michigan i USA, som spiller blandinger av garage, disco, punk, new wave og metal.
Electric Six ble særlig kjent for singlene Danger! High Voltage (2002) og Gay Bar (2003).
Leksands IF

Leksands Idrottsförening Ishockey er en ishockeyklubb i Leksand i Sverige. Klubben har fans over hele Sverige fordi klubben var 50 strake sesonger i svensk eliteserie selv om tettstedet Leksand bare har 5.000 innbyggere.
Leksand spilte i Elitserien sammenhengende fra 1951 til 2001. De største merittene er fire svenske mesterskap (1969, 1973-1975) og tre seriemesterskap (1980, 1994, 1997).
Leksand satset stort på å komme tilbake til Elitserien etter nedrykket, og klarte det på første forsøk både i 2002 og i 2005 etter et nytt nedrykk. Men siden høsten 2006 har Leksand spilt i Allsvenskan, til tross for enorm satsing på opprykk, blant annet ved å hente NHL-legenden Ed Belfour.
Nordmennene Tore Vikingstad, Trond Magnussen, Jonas Andersen, Pål Johnsen og Andreas Martinsen har spilt for klubben,
NM i judo 1989

NM i judo 1989 ble arrangert i Trondheim 8.-9. april.
Kongepokalene ble vunnet av Kristin Øygarden og Alfredo Chinchilla.
GAU-8 Avenger

Historie

Fairchild allierte seg med General Electric for å bygge en prototype av et fly for et program kalt A-X (forkortelse for Attack Experimental) fra midten av 1960-tallet. Dette ble senere kalt A-10. GE tok fram en svært mye kraftigere versjon av den gamle M61 Vulcan i 30 mm kaliber. Flyprøvene viste at A-10 var et bedre fly enn konkurrentene, og endte opp med å vinne prøvene i 1972. Et antall på 600 fly ble planlagt bygget.
På 1970-tallet utviklet nederlandske Signaal (nå Thales Nederland) Goalkeeper CIWS, et system for å montere på krigsskip for å skyte ned innkommende sjømålsmissiler, sammen med GE. Systemet er i bruk i den nederlandske og britiske marinen, og bruker GAU-8 som våpen.
Randvik

Randvik er en del av tettstedet Risør i Risør kommune. Bebyggelsen startet på 1960-tallet da kommunen begynte å bygge oppover på Randvikheia og i Randvikskogen. Plassen består ellers av to gårder nede på Randvik og en på Randvikheia.

Nærbutikken

Rimi Randvik er en nærbutikk som ligger ved siden av skolen. Der har det vært butikk siden 1990-tallet. Terje Larsen var butikksjef på tidligere ICA Nær Randvik i mange år, men nå er det Knut Ekklo som er butikksjef på Rimi Randvik. Det er også post i butikk på Rimi. Fra august 2012 er det åpnet en ny frisørsalong.

Natur

Randvik har mye flott natur, med mye skog, hei, sjø og strand. Randvik har to badestrender: Østre og Vestre Randvikstranda. Det er mange fiskeplasser, som på Ytre Randvik. Det går stier fra Randvik til Risør (Flisvika) og til Åmland (Fransåsen).
Furubukk

Utseende

En ganske stor (15-25 mm), slank, svart trebukk med lange antenner og bein. Selv om den er den minste av de nordiske Monochamus-artene er den et ganske imponerende insekt. Den ligner mye på de andre to nordiske artene i slekten, et godt kjennetegn kan være at scutellum har en svart stripe i midten. Antennene er omtrent dobbelt så lange som kroppen hos hannen, litt lengre enn kroppen hos hunnen. Hodet er kort og bredt, grovt punktert. Pronotum er bredere enn langt med kraftige, trekantede pigger midt på siden. Dekkvingene er grovt, rynket punkterte og ganske blanke. Hannen har bare noen få, spredte gule flekker på dekkvingene, hunnen er ganske flekkete. Beina er lange og kraftige.

Levevis

Larvene lever under barken på nylig død furu og gran, også på innplantede, eksotiske arter. Brannskadede trær ser ut til å være spesielt attraktive. Som de andre Monochamus-artene, gnager hunnen en traktformet grop i barken på et egnet tre og legger et egg i bunnen av denne. Larven gnager en gang inn i veden, men denne brukes bare som bosted, næringen henter den fra sevjelaget. Som de andre artene i slekten skyver larven gnagesponene ut, slik at det dannes en haug under utgangshullet. Larveutviklingen tar ett eller to år. De voksne billene flyr i juni-august, gjerne i solskinn, og spiser på bark og bar. Arten kan lage en tydelig gnisselyd.

Utbredelse

Arten har en litt østlig utbredelse i Europa, i vest finnes den bare i fjellområder. Videre forekommer den like øst til Japan. I Norge er den utbredt over praktisk talt hele landet, men mangler gjerne ytterst ved kysten der det er lite barskog.
Barry Allen

Tidlige år

Barry Allen og hans tvillingbror ble født 19. mars, to uker over tiden. Foreldrene var Henrik og Nora Allen som bodde i den lille byen Fallville i Iowa. Broren ble erklært dødfødt av dr. Gilmore, men hadde i realiteten overlevd for deretter å bli gitt til en annen familie ved navnet Thawnes, som hadde mistet sitt eget barn. Barrys sene fødsel gav ham den dårlige vanen at han alltid var sen. Barry vokste opp med å lese eventyrene til hans favoritt superhelt, Jay Garrick, den opprinnelige Flash, og ofte lekte han med sin venn og fremtidige skuespiller, Daphne Dean. 
Da han var barn, ble hans mor drept og hans far ble dømt for mordet. Viljen til å bevise sin fars uskyld, ga Barry en sterk tro på konseptet rettferdighet. Da han gikk på videregående, hadde Barry rykte for å være treg og uomgjengelig. På sin første date dro han til et karneval. Hans date hadde ønsket å sette litt fart på livet sitt, og gikk til en berg-og-dal-bane først. På grunn av dette, utviklet han en frykt for berg-og-dal-baner, en frykt for at han ikke ble kvitt før mye senere i livet sitt. 
Barry elsket kjemi fra tidlig alder og dette hjalp han i jobben som gårdbruker. Han vant førsteplassen i Fallville County Fair Agricultural-konkurransen, en pris som inkluderte et stipend til Sun City University. Han ble uteksaminert etter tre år med fordypning i organisk kjemi med kriminologi som sidefag. Siste året på videregående, hjalp Barry myndighetene med å pågripe en bankraner, og han ble tilbudt en jobb som politiforsker for Central City Police Department Scientific Detection Bureau. Ivrig etter å være i søsterbyen til sitt barndomshjem, Keystone City, aksepterte han tilbudet. 
Etter å ha flyttet til Central City og fått en leilighet med et laboratorium, begynte Barry å møte Picture News-reporteren Iris West, som han traff på jobben. Hun ble sjarmert av hans ærlighet og stabilitet.

Senere liv og Flash

Barry Allen jobbet som rettsmedisinsk spesialist med rykte for å være veldig treg, bevisst, og ofte sen, noe som frustrerte hans forlovede, Iris West. En natt som han forbereder seg til å forlate arbeidet, knuser et lyn en hylle full av kjemikalier og velter over Allen. Som et resultat, kan Allen plutselig bevege seg ekstremt fort og har fått utrolige reflekser. Han anskaffer seg et kostyme og kaller seg for Flash, etter barndomshelten, Jay Garrick, og blir Central Citys egen superhelt. Professor Ira West (Iris adoptivfar) ved Central City University utformet Allens kostyme. I tillegg oppfant Allen den kosmiske tredemølle, en enhet som gjør det mulig med nøyaktige tidsreiser og som blir brukt i mange historier. Batman sa en gang at "Barry er den typen mann som jeg ville håpet å bli hvis mine foreldre ikke hadde blitt myrdet."